OpenLLM-France/wikimedia huggingface dataset:
# Molí de Fàbregues (Viladrau)

El Molí de Fàbregues és una obra de Viladrau (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil. Antic molí fariner aprofitat com a garatge, situat en un pronunciat talús de la riba esquerra de la riera Major, poc abans de la confluència amb el petit torrent. Assentat sobre el talús amb pendent en direcció al nord, presenta en aquest sector un portal adovellat (actualment tapiat) a la planta, una finestra al primer pis, i una altra (tapiada) al segon pis que dona de pla en el sector S a l'esplanada sota la casa dels amos. Els murs de sectors E i O són gairebé cecs. La façana N, només presenta la planta on hi ha un ampli portal rectangular de construcció recent, tancat amb una persiana metàl·lica enrotllable. L' edifici està cobert amb uralites a dues vessants (la S més extensa que la N) amb el carener paral·lel al S. En el sector E s'endevina l'entrada del carcabà, actualment tapiada, i a uns 25 metres riu avall, s'observa una obertura de punt rodó situada en el mur de contenció del talús que parteix del mur O del molí. En el sector S-E s'endevina l'emplaçament de l'antiga bassa i del canal de conducció de l'aigua cap a l'interior del molí.

## Història

Antic molí fariner relacionat amb el mas Fabregues, el qual probablement formava part dels 82 masos que existien en el municipi pels volts de 1340 segons consta en els documents de l' època. El trobem registrat en els fogatges de la "Parròquia i terme de Viladrau fogajat a 6 de octubre de 1553 per Joan Masmiguell balle com apar en cartes 230", juntament amb altres 32 que continuaven habitats després del període pestes, on consta un tal "Joan Montanyà al molí den Fabregues". Tenim constància que aquest ma, junt amb altres quatre de la rodalia varen pertànyer a la Parròquia de Vilalleons.

## Referències

* 1 2 «Molí de Fàbregues». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 octubre 2017].
# Planctus

Un planctus és un poema elegíac medieval que es relaciona amb el plany trobadoresc. A diferència d'aquest, la majoria de planctus estaven escrits en llatí i versaven sobre la mort de personatges bíblics o algun rei, com un dels primers exemples: Planctus de obitu Karoli. Contenien abundants cites cultes i un ritme molt marcat que va ajudar que molts fossin musicats i gaudissin de versions diverses. Estaven destinats a un públic restringit, ja que van néixer com un exercici retòric. Una variant posterior són els planctus Mariae, on la Verge Maria es lamenta de la dissort del seu fill. Alguns dels textos més cèlebres es conserven al Codex Las Huelgas o a la correspondència de Pere Abelard.

## Referències

* ↑ Peter Godman (1985), Latin Poetry of the Carolingian Renaissance (Norman: University of Oklahoma Press)
# Wood

«Wood» té aquests significats:
* Toponímia:
** Wood (Dakota del Sud), població dels Estats Units a l'estat de Dakota del Sud
** Wood Dale població dels Estats Units a l'estat d'Illinois
** Wood Lake (Minnesota), població dels Estats Units a l'estat de Minnesota
** Wood Lake (Nebraska), població dels Estats Units a l'estat de Nebraska
** Wood-Ridge població dels Estats Units a l'estat de Nova Jersey
** Wood River (Illinois), població dels Estats Units a l'estat d'Illinois
** Wood River (Nebraska), població dels Estats Units a l'estat de Nebraska
** Wood Village, població dels Estats Units a l'estat d'Oregon
** Abbey Wood barri del districte de Greenwich de Londres (Regne Unit)
** Camp Wood, població dels Estats Units a l'estat de Texas
** Fort Leonard Wood, concentració de població designada pel cens dels Estats Units a l'estat de Missouri
** Ridge Wood Heights, concentració de població designada pel cens dels Estats Units a l'estat de Florida
* Biografies:
** Alphonso W. Wood, botànic.
** Ed Wood (1924 - 1978), director, productor, guionista, editor i actor de cinema estatunidenc
** Elijah Wood (Cedar Rapids, Iowa, 1981), actor estatunidenc
** Henry Joseph Wood (Londres, 1869 - Hitchin, 1944), director d'orquestra britànic
** John Wood (arquitecte) (Woodorkshire, 1704 - Bath, 1754), arquitecte anglès
** Natalie Wood (1938, San Francisco - 1981, prop de l'illa de Santa Catalina, Califòrnia), actriu estatunidenca
** Nick Wood (San Diego, 1985), patinador californià
** Oliver Wood diverses persones
** Robert Williams Wood (1868-1955), físic estatunidenc
** Ron Wood (Hillingdon, 1947), guitarrista, baixista i compositor anglès de rock
** Sam Wood (1883, Filadèlfia - 1949, Hollywood), director de cinema estatunidenc
** Sam Taylor-Wood (1967, Londres), artista contemporània especialitzada en fotografia i videoart
* Misecel·lània:
** Metall de Wood, aliatge fusible
** Vidre de Wood, filtre de llum usat en les comunicacions desenvolupat per Robert Williams Wood (1868 -1955)
Viccionari
# João Graça

João Pedro Salazar da Graça (nascut el 18 de juny de 1995 a Porto) és un futbolista portuguès que juga al Rio Ave FC com a migcampista.

## Carrera de club

El 10 de novembre de 2013, Graça va debutar professionalment amb el FC Porto B en un partit de Segona Lliga 2013-14 contra l'União Madeira en substitució de Leandro Silva al minut 65.
La UD Oliveirense va anunciar el 25 de gener de 2019 que havia fitxat Graça amb un contracte fins a final de temporada.
El 25 d'agost de 2021, va signar un contracte d'un any amb el Rio Ave.

## Referències

* ↑ , 11-10-2013.
* ↑ João Graça assina pela UD Oliveirense, zerozero.pt, 25 gener 2019
* ↑ «João Graça assina pelo Rio Ave FC» (en portuguès). Rio Ave FC, 25-08-2021. [Consulta: 28 setembre 2021].

## Enllaços externs

* João Graça, fitxa a ForaDeJogo
* Stats and profile at LPFP (en portuguès)
* João Graça, Fitxa a Soccerway
# Jorge Gaggero

Jorge Gaggero (Buenos Aires, 22 de maig de 1972) és un guionista i director de cinema argentí.

## Carrera

Jorge Gaggero comença la seva carrera en el Centre d'Experimentació i Realització Cinematogràfica de Buenos Aires. En 1995, va aconseguir ser finalista dels Premis Emmy en la secció de Millor Documental estranger pel programa Edición Plus.
El seu debut com a realitzador seria una sèrie de curtmetratges sota el títol Ojos de fuego. Gràcies a una beca del Fons Nacional de les Arts de Los Angeles, posteriorment van arribar El Mar Secreto i Un Pedazo de Tierra, guardonat als Emma Awards i el Festival Internacional de Bilbao. Ja a l'Argentina, va dirigir Cama adentro (amb la qual va aconseguir el Premi Cóndor de Plata a la millor opera prima) i posteriorment La seguridad de los Perros i el documental Vida en Falcón.

## Filmografia

* Sólo cuando respiro (1994)
* Ojos de fuego (1995)
* Un Pedazo de tierra (2001)
* The Secret Sea (2002)
* Cama Adentro (aka Señora Beba) (2004)
* Vida en Falcón (2005)
* Montenegro (2014)
* Cita con Perón (2015)

## Referències

* ↑ “Buscar sin saber lo que vas a encontrar es adrenalina pura”, adlatina.com
* ↑ Biografía de Jorge Gaggero a peliculas.itematika.com
* ↑ Jorge Gaggero: un argentino en Nueva York, Clarín, 27 de juliol de 2007

## Enllaços externs

* Jorge Gaggero a cinenacional.com
* Jorge Gaggero a ecured.cu
# Península d'Almina

La Península d'Almina és un promontori situat al nord d'Àfrica, en ple estret de Gibraltar. Ocupa una gran part de la ciutat autònoma espanyola de Ceuta, conformant l'est d'aquesta. La península està separada de la resta de la ciutat per un petit istme en el qual es troba el fossat de San Felipe (s. XV-XVII), travessat per tres ponts; aquest fossat pertany al conjunt monumental de les muralles reials de Ceuta.
A la punta d'aquest promontori, coneguda com a punta Almina, es troba el monte Hacho, considerat una de les llegendàries columnes d'Hèrcules. A pocs metres de la costa es troba l'anomenada illa de Santa Catalina, que avui dia es troba unida totalment a la península.

## Galeria d'imatges

* Vista de la península d'Almina des de Castillejos (Fnidek), al Marroc

## Referències

* 1 2 MOROCCO – PUNTA ALMINA TO OUED KISS SECTOR 5, accessed November 2012
* ↑ John Purdy. The New Sailing Directory for the Strait of Gibraltar and the Western Division of the Mediterranean Sea: Comprehending the Coasts of Spain, France, and Italy, from Cape Trafalgar to Cape Spartivento, the Balearic Isles, Corsica, Sardinia, Sicily and the Maltese Islands, with the African Coast, from Tangier to Tripoli, Inclusive ... Improved, by Considerable Additions, to the Present Times. R.H. Laurie, 1840, p. 8– [Consulta: 8 juliol 2013].

## Vegeu també

* Comtat de l'Almina
# Aichryson palmense

Aichryson palmense és una espècie de planta del gènere Aichryson de la família de les Crassulaceae.

## Taxonomia

Aichryson palmense Webb ex Bolle va ser descrita per Carl (Karl) Augus Bolle i publicada a Bonplandia 7: 243. 1859.

### Sinonímia

* Sempervivum palmense (Webb ex Bolle) Christ (1888)
* Gongarillo palmero (nom comú).

## Referències

* ↑ «Aichryson palmense Webb ex Bolle». International Plant Names Index.
* ↑ «Aichryson palmense Webb ex Bolle». Tropicos.org. Missouri Botanical Garden.
* ↑ «Aichryson palmense». Especies Vegetales en Canarias.
# Mona de nit de Brumback

La mona de nit de Brumback (Aotus brumbacki) és una espècie de mona de nit originària de Colòmbia. Tradicionalment se l'ha considerat una subespècie de la mona de nit de ventre gris, però recentment s'ha arguït que se l'hauria de considerar una espècie pròpia.

## Referències

* ↑ Defler, Thomas R.. Primates of Colombia. ISBN 1-881173-83-6.
* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005. ISBN 0-801-88221-4. (anglès)
* ↑ Defler, T. R. i Bueno, M. L. «Aotus Diversity and the Species Problem». Primate Conservation, vol. 2007, 22, 2007, pàg. 55–70. Arxivat 2009-02-05 a Wayback Machine. «Còpia arxivada». Arxivat de l'original el 2009-02-05. [Consulta: 22 març 2021].
# Pittston

* Per a altres significats, vegeu «Pittston (Maine)».
Pittston és una població del Comtat de Luzerne a l'estat de Pennsilvània als Estats Units d'Amèrica. Segons el cens del 2000 tenia 8.104 habitants.

## Demografia

Segons el cens del 2000, Pittston tenia 8.104 habitants, 3.530 habitatges, i 2.170 famílies. La densitat de població era de 1.955,6 habitants/km².
Dels 3.530 habitatges en un 25,6% hi vivien nens de menys de 18 anys, en un 38,4% hi vivien parelles casades, en un 17,7% dones solteres, i en un 38,5% no eren unitats familiars. En el 34,7% dels habitatges hi vivien persones soles el 18,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,94.
Per edats la població es repartia de la següent manera: un 21,7% tenia menys de 18 anys, un 7,8% entre 18 i 24, un 26,3% entre 25 i 44, un 22% de 45 a 60 i un 22,2% 65 anys o més.
L'edat mediana era de 41 anys. Per cada 100 dones de 18 o més anys hi havia 80,9 homes.
La renda mitjana per habitatge era de 27.103 $ i la renda mitjana per família de 33.861 $. Els homes tenien una renda mitjana de 28.351 $ mentre que les dones 21.417 $. La renda per capita de la població era de 14.686 $. Entorn de l'11,8% de les famílies i el 15,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pittston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Pittston». American Fact Finder. Oficina del Cens dels Estats Units, 12-01-2010.
# Panera

Una panera és un recipient destinat a desar o transportar pa o servir-lo a taula.
La panera de cuina permet desar el pa en barra i ser tapada tot deixant passar l'aire de forma que el pa no s'estovi.
La panera de taula és més petita i permet servir el pa tallat en llesques.
La panera de forn, paner o panistre és un cistell tradicionalment de vímet que permet acomodar diverses barres de pa per al seu transport o emmagatzemament.
Viccionari
# Península d'Artà

La península d'Artà és una península situada a l'extrem nord-est de l'illa de Mallorca. Ocupa els termes municipals d'Artà i Capdepera, i una petita part del terme de Son Servera.
La península s'estén des de s'Estanyol d'Artà, a la costa est de la Badia d'Alcúdia, fins al Port Vell de Son Servera. Ocupa una extensió de gairebé 18.500 Ha.
L'orografia és abrupta, ja que la península es correspon amb els darrers contraforts de les Serres de Llevant, i hi ha els cims més destacables d'aquesta modesta i irregular serralada mallorquina, com la Talaia Freda, de 561 m, o el Bec de Ferrutx, de 519.
Actualment, una gran part d'aquesta península s'inclou dins el Parc Natural de Llevant i resta protegida, ja que la costa artanenca té uns paratges d'elevadíssim valor paisatgístic i mediambiental. Tot i això, les muntanyes d'Artà han patit ens els darrers decennis nombrosos incendis forestals que les han devastat gairebé completament.
# Lebedevita

La lebedevita és un mineral de la classe dels fosfats.

## Característiques

La lebedevita és un arsenat de fórmula química K₄Na₁₄Cu₁₄O₈(AsO₄)₈Cl₆. Va ser aprovada com a espècie vàlida per l'Associació Mineralògica Internacional en el mes de desembre de l'any 2023, i encara resta pendent de publicació. Cristal·litza en el sistema tetragonal.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 6050/1.

## Formació i jaciments

Va ser descoberta a la fumarola Arsenatnaya, situada al segon con d'escòria de l'avanç nord de la Gran erupció fisural delTolbàtxik (Territori de Kamtxatka, Rússia). Aquest volcà rus és l'únic indret de tot el planeta on ha estat descrita aquesta espècie mineral.

## Referències

* ↑ «Lebedevite» (en anglès). Mindat. [Consulta: 12 febrer 2024].
* ↑ Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 77». European Journal of Mineralogy, 36, 1, 06-02-2024, pàg. 165–172. DOI: https://doi.org/10.5194/ejm-36-165-2024 [Consulta: 12 febrer 2024].
# Mononucleosi

«Mononucleosi» té aquests significats:
* Mononucleosi infecciosa, causada pel virus Eppstein Barr
* Mononucleosi per citomegalovirus
# Pittsfield (Vermont)

Pittsfield és una població dels Estats Units a l'estat de Vermont. Segons el cens del 2000 tenia 427 habitants.

## Demografia

Segons el cens del 2000, Pittsfield tenia 427 habitants, 190 habitatges, i 120 famílies. La densitat de població era de 8,2 habitants per km².
Dels 190 habitatges en un 24,7% hi vivien nens de menys de 18 anys, en un 55,3% hi vivien parelles casades, en un 4,7% dones solteres, i en un 36,8% no eren unitats familiars. En el 25,3% dels habitatges hi vivien persones soles el 5,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,73.
Per edats la població es repartia de la següent manera: un 19,9% tenia menys de 18 anys, un 3,5% entre 18 i 24, un 30,4% entre 25 i 44, un 30,7% de 45 a 60 i un 15,5% 65 anys o més.
L'edat mediana era de 41 anys. Per cada 100 dones de 18 o més anys hi havia 109,8 homes.
La renda mediana per habitatge era de 41.667 $ i la renda mediana per família de 47.000 $. Els homes tenien una renda mediana de 29.306 $ mentre que les dones 26.406 $. La renda per capita de la població era de 21.837 $. Entorn de l'1,6% de les famílies i el 4,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pittsfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Pittsfield». American Fact Finder. Oficina del Cens dels Estats Units, 12-01-2010.
# Vitimita

La vitimita és un mineral de la classe dels borats. Va ser anomenada en honor de l'altiplà Vitim, on va ser descoberta.

## Característiques

La vitimita és un borat de fórmula química Ca₆B$_{14}$O$_{19}$(SO₄)(OH)$_{14}$·5H₂O. Cristal·litza en el sistema monoclínic. La seva duresa a l'escala de Mohs és 1,5.

## Jaciments

A més de l'indret on va ser descoberta, la vitimita també ha estat descrita a un altre indret de Rússia.

## Referències

* 1 2 3 «Vitimite» (en anglès). Mindat. [Consulta: 7 novembre 2015].
# Llengües amazigues de l'Atles

Les llengües amazigues de l'Atles marroquí són un subgrup de les llengües amazigues septentrionals parlades a les Muntanyes Atles del Marroc. Amb Intel·ligibilitat mútua, són una sola llengua parlada per potser 14 milions de persones; tanmateix sociolingüísticament són considerades llengües separades segons l'Institut Reial de la Cultura Amaziga. Són:
* Tamazight del Marroc Central parlat al centre de la Serralada de l'Atlas
* Chelja o Shilha (Tashelhiyt; also rendered Tachelhit, Tasusit; inclou el judeoamazic i potser l'extingida Lisan al-Gharbi), parlada al sud del Marroc
* Sanhaji de Srayr, parlada al sud del Rif
* Ghomara, parlada a la part oriental del Rif

## Referències

* ↑ Hammarström, Harald; Forkel, Robert; Haspelmath, Martin; Bank, Sebastian, eds. (2016). Atlas Berber Glottolog Jena: Max Planck Institute for the Science of Human History.
* ↑ Maarten Kossmann, "Berber subclassification (preliminary version)", Leiden (2011)
* ↑ «Tamazight, Central Atlas. A language of Morocco». Ethnologue: Languages of the World (17th Edition), 2013. Arxivat de l'original el 2013-06-04. [Consulta: 4 juny 2017].
* ↑ «Tachelhit. A language of Morocco». Ethnologue: Languages of the World (17th Edition), 2013. Arxivat de l'original el 2013-06-04. [Consulta: 4 juny 2017].
* 1 2 http://www.hcp.ma/Recensement-general-de-la-population-et-de-l-habitat-2004_a633.html

## Enllaços externs

* Atles language tree
# Jorge Ordóñez García

Jorge Ordoñez García (Getxo, 6 d'abril de 1976) és un futbolista basc, que ocupa la posició de migcampista.

## Trajectòria esportiva

Es va formar al planter del Reial Oviedo, tot jugant amb el primer equip cinc partits de la campanya 95-96 a la màxima categoria. La resta de la carrera de Jorge Ordoñez ha transcorregut en equips de Segona B i Tercera, com la Cultural Leonesa, el Pontevedra CF, el CD Linares, el Benidorm CD, l'Astur o la Universidad de Oviedo. La resta de la carrera de Jorge Ordoñez ha transcorregut en equips de Segona B i Tercera, com la Cultural Leonesa, el Pontevedra CF, el CD Linares, el Benidorm CD, l'Astur o la Universidad de Oviedo.

## Enllaços externs

* Fitxa a bdfutbol.com
# William J. Mitchell

William John Mitchell (15 desembre 1944 – 11 juny 2010) fou un autor, educador, arquitecte i dissenyador urbà australià, Conegut per ser pioner en la integració del disseny arquitectònic amb la computació i altres tecnologies.
Va cursar els seus estudis arquitectònics a la Universitat de Melbourne i a Yale. És membre del Royal Australian Institute of Architects i de l'American Academy of Arts and Sciences. És professor de la càtedra Alexander Dreyfoos d'Arquitectura i d'Arts i Ciències de la Comunicació a l'MIT, director del laboratori de disseny de l'MIT i director del grup d'investigació Smart Cities del Laboratori de Mitjans de Comunicació de l'MIT. Les seves investigacions se centren en noves estratègies per a la producció i el disseny arquitectònics, els mitjans de comunicació digitals, i les ciutats en l'era de les grans xarxes digitals.
Entre les seves publicacions cal esmentar: Imagining MIT: Designing a Campus for the 21st Century (2007), Placing Words: Symbols, Space, and the City (2005), City of Bits: Space, Place, and the Infobahn (1995) i The Reconfigured Eye: Visual Truth in the Post-Photographic Era (1992), totes les quals han estat editades per MIT Press. Ha estat columnista habitual del Royal Institute of British Architects Journal i la revista Building Design, de Londres.
Del 1992 al 2003 va ser degà de la Facultat d'Arquitectura i Planificació de l'MIT, i va assessorar en matèria arquitectònica el president de l'MIT en la seva recent i important campanya de construcció. Anteriorment havia ocupat alguns càrrecs acadèmics a la Universitat de Califòrnia a Los Angeles (UCLA), on va dirigir el Programa d'Arquitectura / Disseny Urbà, a Cambridge i a la Graduate School of Design de Harvard.

## Referències

* ↑ «William J. Mitchell». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
# Lebedevka

Lebedevka (en rus: Лебедевка) és un poble del krai de Krasnoiarsk, a Rússia, que el 2012 tenia 222 habitants. Pertany al districte de Karatuzski.

## Referències

* ↑ Список населённых мест Сибирского края. – Том 1. Округа Юго-Западной Сибири. – Новосибирск: Сибирский Краевой Исполнительный Комитет. Статистический отдел, 1928. – 831 с.